b'\n_START_ARTICLE_\nEnnia Thrasylla\n_START_PARAGRAPH_\nEnnia Thrasylla (kuoli 38) oli roomalainen nainen. H\xc3\xa4n oli pretoriaaniprefekti Naevius Sutorius Macron vaimo. H\xc3\xa4nen isois\xc3\xa4ns\xc3\xa4 oli kuuluisa aleksandrialainen astrologi Tiberius Claudius Thrasyllus, jonka Tiberius tapasi Rodoksella. Ennia avioitui Macron kanssa t\xc3\xa4m\xc3\xa4n viel\xc3\xa4 ollessa vigiles-joukkojen komentaja. Macro syrj\xc3\xa4ytetty\xc3\xa4 Sejanuksen h\xc3\xa4nest\xc3\xa4 tuli uusi pretoriaaniprefekti. Tuleva keisari Caligula oli Macron hyv\xc3\xa4 yst\xc3\xa4v\xc3\xa4. Kerrotaan ett\xc3\xa4 Ennia ja h\xc3\xa4nen miehens\xc3\xa4 sopivat ett\xc3\xa4 Ennia vietteli Caligulan t\xc3\xa4m\xc3\xa4n ensimm\xc3\xa4isen vaimon kuoltua. Ennia lupautui jopa menem\xc3\xa4\xc3\xa4n naimisiin Caligulan kanssa. Toisaalta Caligula halusi ehk\xc3\xa4 Macron tuen ja vietteli itse Ennian t\xc3\xa4m\xc3\xa4n takia. Vuonna 38 Caligula teki Macrosta Egyptin prefektin, mutta pakotti pian pariskunnan tekem\xc3\xa4\xc3\xa4n itsemurhan.'